《题虚照堂》
宋代·彭仲刚

宇空发天光，所患在自窒。
机乘不容穟，事至纷若栉。
是中有物横，满眼皆墨漆。
斯堂亦空欤，为我作虚室。

作者简介：（1143—1194）温州平阳人，字子复。孝宗乾道间进士。为金华主簿，有吏才。赈衢州水灾，民赖以安。移临海县令。累迁国子监丞，坐试进士与知举者忤，罢职。起知全州，减郡费、宽商税，择学师教其子弟，自执经讲说。光宗绍熙提举浙东常平，令下而卒。有《监丞集》。